मैं सिर्फ टेस्ट गेंदबाज नहीं : अमित मिश्रा  
वेस्टइंडीज दौरे की एकदिवसीय टीम में वापसी करने वाले लेग स्पिनर अमित मिश्रा ने कहा कि वह साबित कर देंगे कि वह सिर्फ टेस्ट गेंदबाज नहीं हैं।
वेस्टइंडीज दौरे की एकदिवसीय टीम में वापसी करने वाले लेग स्पिनर अमित मिश्रा ने कहा कि वह साबित कर देंगे कि वह सिर्फ टेस्ट गेंदबाज नहीं हैं। मिश्रा ने कहा, मुझे नहीं पता कि किसने कहा कि मैं एक टेस्ट गेंदबाज हूं। मैं पिछले चार साल से आईपीएल में गेंदबाजी कर रहा हूं और सर्वाधिक विकेट चटकाने वाले गेंदबाजों में शामिल रहा हूं। मैं हर स्तर पर अच्छा प्रदर्शन कर रहा हूं। मुझे नहीं लगता कि मैं सिर्फ टेस्ट गेंदबाज हूं।  इस लेग स्पिनर ने अब तक 10 एकदिवसीय मैचों में आठ विकेट चटकाए हैं। हरियाणा का यह कप्तान विश्व कप के लिए अनदेखी के बाद विंडीज दौरे के लिए राष्ट्रीय टीम में जगह बनाने से खुश है। उन्होंने कहा, मैं जो भी करता हूं, उसमें अपना सर्वश्रेष्ठ देने का प्रयास करता हूं। मैं खुश हूं कि टीम में मेरा नाम है।